Repokoers: Nóg ŉ groot verhogingArgieffoto ter illustrasie van die eiendomsmark. (Foto: Unsplash) Die Suid-Afrikaanse Reserwebank het besluit om die repokoers met 75 basispunte tot 6,25% per jaar te verhoog. Dit bring die prima rentekoers op 9,75% te staan. Lesetja Kganyago, president van die Reserwebank, het Donderdagmiddag gesê drie lede van die monetêrebeleidskomitee was ten gunste van die gekose verhoging van 75 basispunte. Twee komiteelede wou egter ’n verhoging van 100 basispunte sien. Kganyago sê die jongste – en sesde agtereenvolgende – verhoging tree reeds Vrydag in werking en bring die repokoers terug op die vlak van voor die Covid-19-pandemie te staan. The MPC decided to increase the repurchase rate by 75 basis points to 6.25% per year, with effect from the 23rd of September 2022. #SARBMPCSEP22 pic.twitter.com/5r6QoBLttX — SA Reserve Bank (@SAReserveBank) September 22, 2022 Die reserwebank se aankondig is ongetwyfeld slegte nuus vir huiseienaars. Samuel Seeff, voorsitter van die Seeff-eiendomsgroep, sê egter dit was te wagte. “Ons sou graag net ŉ verhoging van 50 basispunte wou sien, maar die verhoging van 75 basispunte is nie ŉ verrassing nie. ‘n Verhoging van 100 basispunte sou onder die huidige omstandighede te veel en te hoog gewees het.” Seeff sê die Suid-Afrikaanse ekonomie en eiendomsmark benodig nou stabiliteit. “Die Reserwebank moet nou aandui wanneer die verhogingsiklus gaan eindig en wanneer ons kan verwag dat koerse weer gaan begin daal. Die ekonomie het ŉ hupstoot nodig en ŉ gunstige rentekoers is noodsaaklik hiervoor. “Rentekoerse moet so lank as moontlik so laag as moontlik gehou word.” Só verhoog verbandterugbetalings nou: